ต่างชาติทิ้งสถาบันไทยช้อน
ไชโย! หุ้นไทยปิดเหนือ 1,000 จุดได้แล้ว ต่างชาติสบโอกาสขายหุ้นตราสารหนี้ สถาบันรีบเก็บ ดักเงินไหลเข้าต่อเนื่องคาดเงินเหรียญสหรัฐอ่อนต่อ
10 ส.ค. 2554

ไชโย! หุ้นไทยปิดเหนือ 1,000 จุดได้แล้ว ต่างชาติสบโอกาสขายหุ้นตราสารหนี้ สถาบันรีบเก็บ ดักเงินไหลเข้าต่อเนื่องคาดเงินเหรียญสหรัฐอ่อนต่อ
คนในวงการตลาดทุนไทยงง แรงไล่ซื้อหุ้นตัวใหญ่โดยเฉพาะครอบครัว ปตท. ดันดัชนีหุ้นเหนือ 1,000 จุดสำเร็จ และปิดที่ระดับสูงสุดของวันที่ 1,003.24 บาท พุ่งขึ้น 18.78 จุด คิดเป็น 1.91% นับเป็นจุดสูงสุดในรอบ 14 ปี ตามแรงซื้อของสถาบันในประเทศ และพอร์ตบริษัทหลักทรัพย์ รวมทั้งสิ้น 3,332 ล้านบาท ขณะที่ต่างชาติขายออก 751 ล้านบาท และขายในตลาดตราสารหนี้จำนวน 2,959 ล้านบาท มาร์เก็ตติง เปิดเผยว่า ดัชนีหุ้นปิดทะลุ 1,000 จุดได้สำเร็จ เป็นการเคลื่อนไหวตามตลาดหุ้นเอเชียที่ปรับตัวขึ้นแรงรับ ดัชนีผู้จัดการฝ่ายจัดซื้อ (PMI) ภาคการผลิตของจีนในเดือน ต.ค. ที่ออกมาดี ทำให้เศรษฐกิจเอเชียฃมีแนวโน้มที่ดี และดึงดูดเงินทุนไหลเข้ามาต่อเนื่อง 
นายณสุ จันทร์สม กรรมการผู้จัดการบริษัทหลักทรัพย์ที่ปรึกษาการลงทุนอีเอฟจี (ประเทศไทย) ในกลุ่มธนาคารอีเอฟจี ธนาคารใหญ่ในสวิตเซอร์แลนด์ ให้ความเห็นว่า ไม่น่าแปลกใจที่ดัชนีหุ้นถึง 1,000 จุดได้ ทำให้ดัชนีหุ้นขึ้นเกินปัจจัยพื้นฐาน และต้องศึกษาข้อมูลและระมัดระวังให้มาก
“เงินทุนต่างประเทศยังจะไหลเข้ามาต่อเนื่อง ไม่ว่าเงินกระตุ้นเศรษฐกิจของสหรัฐรอบสองจะเป็นเท่าใดก็มีค่าเท่ากัน คือ ทำให้เงินดอลลาร์สหรัฐอ่อน และเงินไหลเข้าเอเชียที่เศรษฐกิจดีกว่า ส่งผลให้นักลงทุนสถาบันที่ถือหุ้นเพื่อลงทุนระยะยาวจะต้องเข้ามาเก็บหุ้นไว้ก่อน หากไม่ทันอาจจะได้ผลตอบแทนแพ้ตลาด” นายณสุ กล่าว
อย่างไรก็ตาม ดัชนีแถว 1,000 จุด อีเอฟจีไม่ซื้อแล้ว เพราะหากเม็ดเงินกระตุ้นเศรษฐกิจสหรัฐน้อยกว่าที่คาด ดัชนีตลาดอาจปรับตัวลงได้
สำหรับนักลงทุนที่ต้องการซื้อหุ้น ก็ยังมีหุ้นรายตัวที่ยังเลือกลงทุนได้ อาทิ หุ้นในกลุ่มชิ้นส่วนยานยนต์ สื่อสาร สำหรับบริษัท ปตท. (PTT) ยังขึ้นต่อไปได้อีก เพราะเชื่อว่าปีหน้าราคาน้ำมันดิบจะขึ้นไปถึงเกือบ 100 เหรียญสหรัฐต่อบาร์เรล จาก 82 เหรียญสหรัฐในปัจจุบัน 
นายสมพงษ์ ชลคดีดำรงกุล หรือเสี่ยปู่ นักลงทุนรายใหญ่ กล่าวว่า ได้ซื้อหุ้นบริษัท ปตท.อะโรเมติกส์และการกลั่น (PTTAR) จำนวนหลักล้านหุ้น เพราะเห็นมาร์จินของปิโตรเคมีกว้างและราคาหุ้นทะลุ 30.7531 บาทได้ คาดว่ากำไรไตรมาส 4 จะออกมาดี และต่อเนื่องในปี 2554 
ขณะเดียวกันยังถือหุ้นกลุ่มที่เกี่ยวข้องกับบรรจุภัณฑ์และกลุ่มยาง เช่น บริษัท ศรีตรังแอโกรอินดัสทรี (STA)  รวมถึงหุ้นโรงพยาบาล  และกำลังพิจารณาลงทุนในกลุ่มที่เกี่ยวเนื่องกับรถยนต์และสื่อสารนายชัชวาล เอี่ยมศิริ รองกรรมการผู้จัดการใหญ่สายการเงินและบัญชี บริษัท ปตท.สำรวจและผลิตปิโตรเลียม (PTTEP) กล่าวว่า เหตุที่ราคาหุ้น PTTEP เพิ่มขึ้น น่าจะเป็นไปตามภาวะตลาดโดยรวม และราคาน้ำมันที่ยังอยู่ในระดับที่ดี ส่วนกรณีที่ตลาดคาดว่าบริษัทจะชนะการประมูลแหล่งปิโตรเลียมที่แคนาดานั้น ยังไม่ทราบเรื่อง
นายวนา พูลผล ประธานเจ้าหน้าที่บริหาร บลจ.ยูโอบี (ไทย) กล่าวว่า หากมาตรการของสหรัฐออกมาไม่ผิดคาด ดัชนีจะไปต่อได้ตามเงินทุนไหลเข้า แต่ดัชนีตอนนี้ไม่ถือว่าถูกมาก และกองทุนหุ้นของบลจ.ยูโอบีก็ปรับพอร์ตตลอดเวลาหลังจากหุ้นขึ้นอย่างร้อนแรง